fe 
Elementer. Dens Farve er bestandigt den samme, og Grænd- 
serne mellem dens Dele fremtræde paa samme Maade som 
tidligere, men disse have ikke længere en uregelmæssigt 
kantet Form; de vise derimod en straaleformig Leiring om 
et mangesidet midtstillet Rum i Regionen. af første Benpar. 
Disse radialt udstraalende Blommekegler give saa aldeles 
Billedet af den Ordning i Blommemassen, som Lereboullet 
har beskrevet og afbildet fra et lignende Stadium i Flod- 
krebsens Udvikling '), at man fristes til at betragte begge 
disse Phænomener som aldeles ensbetydende. Jeg troer dog 
ikke, at man af Udseendet bør lade sig forlede hertil; jeg 
har nemlig ikke fundet Spor til Danuelsen af en saadan 
indre Blommesæk, som efter Lereboullet skulde fremkalde 
denne radiale Ordning af Blommens Bestanddele. Imidlertid 
kunde en saadan påa det meget lille Object, der kun forelaa 
i forholdsvis faa Exemplarer, være undgaaet min Opmærksom- 
hed; men der er et andet Forhold, der taler imod Identiteten 
af de to Phænomener. Det centrale Rum, hvorfra Blomme- 
keglerne udstraale, er hos Flodkrebsen det første Anlæg til 
Maven. Denne har jeg hos Leptodora ikke kunnet opdage 
før paa det næste Stadium, og den ligger da bag det Centrum, 
henimod hvilket Blommekeglernes Spidser pege, og ikke i det. 
Jeg kan derfor kun betragte Blommemassens straaleformige 
Udseende paa dette Stadium som Resultatet af en Omleiring 
af Blommes Elementer, hvorved der fremmes en gjennem hele 
Massen ligelig Indsugning i Qesophagus. At det er denne Del 
af Fordøielsescanalen, hvori Ernæringsblommen efterhaanden 
optages, vise de senere. Stadier, paa hvilke den slutter sig 
nøjere om den midterste Del af Spiserøret, og her sees endnu 
hos de næsten fuldvoxne Unger Blommens sidste Rester. 
Den radiale Ordning vedligeholder sig længe og taber sig 
først lidt efter lidt, saa at den kun paa meget fremrykkede 
Udviklingstrin ikke længere kan spores. —- Embryet omgives 
paa dette Stadium af en fin, elastisk Føtalhinde, der per- 
1) Recherches d'embryologie comparée etc. Mém. prés. å I' Académie 
des sciences, Tom. XVII, p. 740, Tab. XVII, Fig. 62. 
